《栗里华阳窝辞 鹿皮巾葛巾》
宋代·王质

斓斓兮斑斑，毋落落兮其间。苍茸黄精之本兮，秋风杳生后而生前。

山葛兮山巾，勿问山中兮君其问诸水滨。瀼瀼兮秋露漙，萧萧兮秋风生。

净居永福兮，胡可得为孤山之寒人。荷荷兮已矣，胶胶兮何耶。

去复来兮，愿采茅山之药花。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。